ประกาศการประปานครหลวงประกาศการประปานครหลวงเรื่อง การออกพันธบัตรการประปานครหลวงพ.ศ. ๒๕๔๘ ครั้งที่ ๔[๑] อาศัยอำนาจตามความในมาตรา๑๓ (๘) ภายใต้วัตถุประสงค์ของมาตรา ๖ แห่งพระราชบัญญัติการประปานครหลวง พ.ศ. ๒๕๑๐ แก้ไขเพิ่มเติมโดยพระราชบัญญัติการประปานครหลวง(ฉบับที่ ๕) พ.ศ. ๒๕๓๕ และโดยความเห็นชอบของคณะรัฐมนตรี ผู้ว่าการการประปานครหลวง จึงขอประกาศให้ทราบว่าข้อ๑ การประปานครหลวงจะทำการกู้ยืมเงินโดยวิธีออกพันธบัตรชนิดจำกัดผู้ซื้อข้อ๒ พันธบัตรนี้มีชื่อเรียกว่า พันธบัตรการประปานครหลวง พ.ศ. ๒๕๔๘ ครั้งที่ ๔ข้อ๓ พันธบัตรนี้กระทรวงการคลังไม่ค้ำประกันต้นเงินและดอกเบี้ยข้อ๔ พันธบัตรนี้เป็นพันธบัตรชนิดระบุชื่อผู้ถือข้อ๕ พันธบัตรนี้มีมูลค่าที่ออกรวม ๑,๐๐๐ ล้านบาท(หนึ่งพันล้านบาทถ้วน) แบ่งออกเป็นจำนวน ๑,๐๐๐,๐๐๐ หน่วย (หนึ่งล้านหน่วย) โดยมีมูลค่าหน่วยละ ๑,๐๐๐บาท (หนึ่งพันบาทถ้วน)ข้อ๖ พันธบัตรนี้มีกำหนดไถ่ถอนพันธบัตรเมื่อครบ ๓ปี นับแต่วันออกพันธบัตรเป็นการไถ่ถอนครั้งเดียวเต็มตามจำนวนที่ออก และไม่มีการไถ่ถอนก่อนครบกำหนดข้อ๗ วันออกพันธบัตรวันที่ ๑๑ เดือนตุลาคมพ.ศ. ๒๕๔๘ข้อ๘ วันไถ่ถอนพันธบัตรคือ วันที่ ๑๑ ตุลาคม๒๕๕๑ หากวันดังกล่าวตรงกับวันหยุดทำการของการประปานครหลวงหรือวันหยุดทำการของธนาคารพาณิชย์ให้เลื่อนวันครบกำหนดไถ่ถอนพันธบัตรเป็นวันเปิดทำการถัดไปของการประปานครหลวงและวันทำการถัดไปของธนาคารข้อ๙ ผู้ถือกรรมสิทธิ์ในพันธบัตรจะได้รับดอกเบี้ยในอัตราร้อยละ๕.๐๖ (ห้าจุดศูนย์หก) ต่อปี คำนวณจากมูลค่าของพันธบัตร โดยเริ่มคำนวณจากวันออกพันธบัตรถึงวันก่อนวันไถ่ถอนพันธบัตรหนึ่งวันการคำนวณดอกเบี้ยใช้หลักเกณฑ์หนึ่งปีมี ๓๖๕ วัน และนับวันตามจำนวนวันที่เกิดขึ้นจริงเศษของหนึ่งสตางค์ให้ปัดทิ้งข้อ๑๐ การประปานครหลวงจะชำระดอกเบี้ยให้แก่ผู้ถือกรรมสิทธิ์ในพันธบัตรตามกำหนดเวลาดังนี้๑๐.๑ดอกเบี้ยงวดแรก ชำระในวันที่ ๑๑ เดือนเมษายนพ.ศ. ๒๕๔๙๑๐.๒ดอกเบี้ยงวดต่อไปชำระทุก ๆ ๖ เดือน ในวันที่๑๑ เดือนตุลาคม และวันที่ ๑๑ เดือนเมษายน ของทุกปีตลอดอายุของบัตร๑๐.๓ดอกเบี้ยงวดสุดท้ายชำระพร้อมกับต้นเงินของพันธบัตรณ วันไถ่ถอนพันธบัตร๑๐.๔ถ้าวันครบกำหนดชำระดอกเบี้ยดังที่ระบุใน ๑๐.๑, ๑๐.๒ และ ๑๐.๓ตรงกับวันหยุดทำการของการประปานครหลวง หรือวันหยุดทำการของธนาคารพาณิชย์ให้เลื่อนไปชำระในวันเปิดทำการถัดไปข้อ๑๑ นายทะเบียนและตัวแทนการจ่ายเงินตามข้อ ๑๒ จะประกาศปิดสมุดทะเบียนพักการโอนกรรมสิทธิ์พันธบัตรหรือการจำนำพันธบัตรเป็นระยะเวลา ๑๔ วัน ก่อนครบกำหนดวันชำระดอกเบี้ยตามข้อ ๑๐ และก่อนครบกำหนดวันไถ่ถอนพันธบัตรตามข้อ๘ เว้นแต่นายทะเบียนจะพิจารณาเห็นสมควรเป็นอย่างอื่นข้อ๑๒ การโอนกรรมสิทธิ์ หรือการจำนำพันธบัตรจะต้องนำพันธบัตรไปจดทะเบียนที่ธนาคารทหารไทย จำกัด (มหาชน) ซึ่งได้รับแต่งตั้งให้เป็นนายทะเบียนและตัวแทนการจ่ายเงินพันธบัตรนี้ตามสัญญาแต่งตั้งนายทะเบียนและตัวแทนการจ่ายเงินระหว่างการประปานครหลวงกับธนาคารทหารไทยจำกัด(มหาชน)ข้อ๑๓ กรรมสิทธิ์ในพันธบัตรนี้ให้ถือตามการจดทะเบียนที่นายทะเบียนเป็นสำคัญข้อ๑๔ พันธบัตรนี้มิให้ถือว่าฉบับใดสมบูรณ์เว้นแต่พนักงานธนาคารทหารไทยจำกัด (มหาชน) ซึ่งผู้ว่าการการประปานครหลวงแต่งตั้งขึ้น โดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนั้นแล้วข้อ๑๕ พันธบัตรนี้จำหน่ายแก่กลุ่มผู้ลงทุนประเภทสถาบันหรือที่มีลักษณะเฉพาะตามประกาศคณะกรรมการกำกับหลักทรัพย์และตลาดหลักทรัพย์ที่ กจ. ๔๔/๒๕๔๓ ลงวันที่ ๑๕ ตุลาคม ๒๕๔๓ และที่แก้ไขเพิ่มเติมข้อ๑๖ การประปานครหลวงมอบหมายให้ธนาคารสแตนดาร์ดชาร์เตอร์ด(ไทย) จำกัด (มหาชน) เป็นผู้จัดการจัดจำหน่ายและประกันการจำหน่าย ธนาคารทหารไทย จำกัด (มหาชน)เป็นนายทะเบียนและตัวแทนการจ่ายเงินพันธบัตรของการประปานครหลวง พ.ศ. ๒๕๔๘ ครั้งที่๔ และจัดการอื่น ๆ ที่จำเป็นเพื่อผลประโยชน์ในการนี้ข้อ๑๗ รายละเอียด ขั้นตอน วิธีการและกำหนดเวลาเปิดให้จองซื้อพันธบัตรนี้ตลอดจนขั้นตอนวิธีการจัดสรร และวิธีการชำระเงินคืนแก่ผู้จองซื้อพันธบัตรในกรณีไม่ได้รับสิทธิในการจัดสรรให้จองซื้อพันธบัตรหรือได้รับจัดสรรในการจองซื้อพันธบัตรไม่เต็มตามความประสงค์ให้เป็นหน้าที่ของผู้จัดการจัดจำหน่ายและประกันการจำหน่ายเป็นผู้กำหนดข้อ๑๘ ในกรณีที่พันธบัตรชำรุดสูญหายหรือถูกทำลายด้วยประการใดๆ การประปานครหลวงจะออกพันธบัตรให้ใหม่ เมื่อผู้ถือกรรมสิทธิ์ในพันธบัตรได้ปฏิบัติตามระเบียบของการประปานครหลวงแล้วโดยติดต่อที่ธนาคารทหารไทยจำกัด (มหาชน)ข้อ๑๙ การดำเนินงานตามข้อ ๑๒ และหรือข้อ๑๘ ผู้ถือกรรมสิทธิ์ในพันธบัตรจะต้องเสียค่าใช้จ่ายต่าง ๆ เพื่อการนั้นด้วยข้อ๒๐ การประปานครหลวงจะส่งมอบใบพันธบัตรให้แก่ผู้ถือกรรมสิทธิ์ในพันธบัตรภายในกำหนดสี่สิบห้าวันนับแต่วันออกพันธบัตรทั้งนี้ตั้งแต่วันที่ ๑๑ ตุลาคม ๒๕๔๘ เป็นต้นไปประกาศ ณ วันที่ ๑๑ตุลาคม พ.ศ. ๒๕๔๘พิพิธ พรหมสิทธิ์ผู้ว่าการการประปานครหลวงสุเมธ/ผู้จัดทำ๑๘ สิงหาคม ๒๕๕๘[๑] ราชกิจจานุเบกษาเล่ม ๑๒๒/ตอนพิเศษ ๑๓๓ ง/หน้า ๗/๑๗ พฤศจิกายน ๒๕๔๘